Ma d Lembarkiya (S.) yessbadu-t-id s ubrid-a: d taẓuri i iqerben ɣer yiman n umdan, yettak tugna i ibanen ɣef wayen i d-yedder d wayen i d-yessɛedda ama s wawal ama s tigwat, syin ad t-id-yawi win yetturaren taceqquft s wudem n tilawt5. Ad negzu seg tbadut-a belli ayen I ɣef i d-iɛedda umdan d wayen yedder d tirmit yesɛa seg tedyanin i as-yeḍran deg tmetti neɣ deg tudert-is, yettawi-tent-id win yetturaren taceqquft s wudem n tilawt amzun d netta, s wawalnniḍen, amezgun d lemri n tmetti, yes-s i yezmer umdan ad d-yessenfali ɣef tmuɣli-ines, ɣef tektiwin-is d iḥulfan-is.